CELEX: 62008CA0560
Language: el
Date: 2011-12-15 00:00:00
Title: Υπόθεση C-560/08: Απόφαση του Δικαστηρίου (πέμπτο τμήμα) της 15ης Δεκεμβρίου 2011 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Οδηγία 85/337/ΕΟΚ — Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον — Οδηγία 92/43/ΕΟΚ — Διατήρηση των φυσικών οικοτόπων — Σχέδια διαπλάτυνσης ή/και διαμόρφωσης της οδού M-501 στην Ισπανία — ΖΕΠ ES0000056 «Encinares del río Alberche y río Cofio» — Προτεινόμενος ΤΚΣ ES3110005 «Cuenca del río Guadarrama» και προτεινόμενος ΤΚΣ ES3110007 «Cuencas de los ríos Alberche y Cofio» )

11.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 39/2
            
         Απόφαση του Δικαστηρίου (πέμπτο τμήμα) της 15ης Δεκεμβρίου 2011 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-560/08) (1)
   
   (Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον - Οδηγία 92/43/ΕΟΚ - Διατήρηση των φυσικών οικοτόπων - Σχέδια διαπλάτυνσης ή/και διαμόρφωσης της οδού M-501 στην Ισπανία - ΖΕΠ ES0000056 «Encinares del río Alberche y río Cofio» - Προτεινόμενος ΤΚΣ ES3110005 «Cuenca del río Guadarrama» και προτεινόμενος ΤΚΣ ES3110007 «Cuencas de los ríos Alberche y Cofio»)
   2012/C 39/02
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán, D. Recchia και J.-B. Laignelot)
   
      Καθού: Βασίλειο της Ισπανίας (εκπρόσωπος: Muñoz Pérez)
   
      Παρεμβαίνουσα υπέρ του καθού: Δημοκρατία της Πολωνίας (εκπρόσωπος: K. Rokicka)
   
      Αντικείμενο
   
   Παράβαση κράτους μέλους — Παράβαση των άρθρων 2, παράγραφος 1, 3, 4, παράγραφος 1 ή 2, 5, 6, παράγραφος 2, 8 και 9 της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), και των άρθρων 6, παράγραφοι 3 και 4, σε συνδυασμό με το άρθρο 7, και 12, παράγραφος 1, στοιχεία β' και δ', της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7), όπως έχει ερμηνευθεί από τις αποφάσεις του Δικαστηρίου, της 13ης Ιανουαρίου 2005, στην υπόθεση C-117/03, και της 14ης Σεπτεμβρίου 2006, στην υπόθεση C-244/05 — Σχέδια διαπλάτυνσης ή/και διαμόρφωσης της οδού M-501 — ΖΕΠ ES 0000056 «Encinares del río Alberche y río Cofio» — Προτεινόμενος ΤΚΣ ES 3110005 «Cuenca del río Guadarrama» και προτεινόμενος ΤΚΣ 3110007 «Cuencas de los ríos Alberche y Cofio»
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Ισπανίας, μη τηρώντας τις προϋποθέσεις που προβλέπουν:
               
                           —
                        
                        
                           τα άρθρα 2, παράγραφος 1, 3, 4, παράγραφοι 1 ή 2, και 5 της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όσον αφορά τα χωριστά σχέδια διαπλάτυνσης ή/και διαμόρφωσης των τμημάτων 1, 2 και 4 της οδού M-501·
                        
                     
                           —
                        
                        
                           τα άρθρα 6, παράγραφος 2, και 8 της οδηγίας 85/337, όπως τροποποιήθηκε με την οδηγία 2003/35, όσον αφορά τα χωριστά σχέδια διαπλάτυνσης ή/και διαμόρφωσης των τμημάτων 2 και 4 της εν λόγω οδού·
                        
                     
                           —
                        
                        
                           το άρθρο 9 της οδηγίας 85/337, όπως τροποποιήθηκε με την οδηγία 2003/35, όσον αφορά τα χωριστά σχέδια διαπλάτυνσης ή/και διαμόρφωσης των τμημάτων 1, 2 και 4 της ίδιας οδού·
                        
                     
                           —
                        
                        
                           το άρθρο 6, παράγραφοι 3 και 4, της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, σε συνδυασμό με το άρθρο 7 της εν λόγω οδηγίας, όσον αφορά τα χωριστά σχέδια διαπλάτυνσης ή/και διαμόρφωσης των τμημάτων 1, 2 και 4 της οδού M-501, σχετικά με τη ζώνη ειδικής προστασίας για τα πτηνά ES 0000056 «Encinares del río Alberche y río Cofio», και
                        
                     
                           —
                        
                        
                           το άρθρο 12, παράγραφος 1, στοιχεία β' και δ', της ίδιας αυτής οδηγίας, όσον αφορά τα χωριστά σχέδια διαπλάτυνσης ή/και διαμόρφωσης του τμήματος 1 της οδού M-501, σχετικά με τον προτεινόμενο τόπο κοινοτικής σημασίας ES3110005 «Cuenca del río Guadarrama», και των τμημάτων 2 και 4 της ίδιας οδού, σχετικά με τον προτεινόμενο τόπο κοινοτικής σημασίας ES3110007 «Cuencas de los ríos Alberche y Cofio»,
                        
                     παρέβη τις υποχρεώσεις που υπέχει από τις προαναφερθείσες διατάξεις.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
               3)
            
            
               Η Δημοκρατία της Πολωνίας φέρει τα δικαστικά της έξοδα.
            
         
      (1)  ΕΕ C 55 της 7.3.2009.